Літаральна тры месяцы назад Надзея Чэчалева ў абласным адборачным туры ўвайшла ў пяцёрку прэтэндэнтаў на ўдзел у “Славянскім базары” ад Брэстчыны. Дарэчы, у рэпертуары вакалісткі каля 40 песень на шасці мовах – беларускай, украінскай, рускай, англійскай, італьянскай і французскай. А зусім нядаўна юная спявачка з Жабінкі вырашыла паўдзельнічаць у праекце “Ранішняя зорка” з Юрыем Нікалаевым. Яна адправіла відэаролік, дзе выконвае любімую песню на англійскай мове “I am changing”. Ён увайшоў у дваццатку ролікаў лепшых вакалістаў і атрымаў амаль паўтысячы “лайкаў”.